מעין אבן

מעין אבן (נולד ב-2 במאי 1994) הוא מחזאי ובמאי תיאטרון ישראלי, זוכה פרס קיפוד הזהב.

ביוגרפיה
מעין אבן נולד בתל אביב. למד בתיכון תלמה ילין במגמת תיאטרון, יחד עם השחקניות ג'וי ריגר ותמר עמית יוסף, איתן שיתף פעולה בהמשך דרכו. בעודו בתיכון, אבן פרסם שירים פרי עטו בבמות שונות, בין היתר בכתב העת הו! ובמדור תרבות וספרות של עיתון הארץ. בשנת 2016 הוציא לאור באופן עצמאי אסופה של סיפורים ושירים תחת השם ״למה אני לא מתאבד״, אשר זכתה לסיקור תקשורתי.

אבן הוא בוגר לימודי בימוי בבית הספר לאמנויות הבמה סמינר הקיבוצים. כמו כן, השתתף בחממת הביכורים של תיאטרון הבית בשנים 2016–2017, בפרויקט ״נקודת קצה״ של תיאטרון נוצר וקבוצת סמרטוט ב-2021, ובתוכנית ״נקודת פתיחה״ של קבוצת עבודה לפיתוח מחזות.

בין עבודותיו בתיאטרון

פרסים וציונים לשבח
 2021 — במאי השנה בפרס קיפוד הזהב על בימוי הסוף (מחזמר). זאת ועוד, המחזמר גרף את פרס הצגת השנה, פרס השחקן (עידן אלתרמן) ופרס שחקן המשנה (אבי דנגור).
 2020 — המופע ״הנסיכה אבנר״ שכתב וביים זכה בפרס ההצגה הנבחרת בפרס קיפוד הזהב, לצד הצגות נוספות.
 2018 — ההצגה ״איך להיות מאושרים ב-10 שלבים״, אותה כתב, זכתה בצל״ש בפסטיבל תיאטרונטו.

קישורים חיצוניים
 ״המחזה "דור בא" - "על הדור האבוד והמפונק שלי, ואני לא בהכרח חושב שזה רע"", במגזין הפנאי של כלכליסט, 03 בינואר 2023
 ״המילה קאלט גורמת לי להתכווץ", במגזין הפנאי של כלכליסט, 13 בדצמבר 2021
 
 מעין אבן מנסח בכיף מניפסט ציני של דיכאון קליני, במדור מכת בכורות של עיתון הארץ, 17 באפריל 2019

הערות שוליים

זוכי פרס קיפוד הזהב
במאי תיאטרון ישראלים
בוגרי סמינר הקיבוצים